laion/Wikipedia-Exotic huggingface dataset:
ספריית בית אל

ספריית בית אל היא הוצאת ספרים ורשת חנויות ספרים לציבור הדתי והמסורתי. הוצאת הספרים נוסדה על ידי הרב בני אלון והסופרת אמונה אלון (ששימשה בה גם כעורכת ראשית) בשנת תשמ"ז. רשת ספריית בית אל הוקמה רשמית בשנת תשנ"ו, 1996. מנכ"ל ההוצאה עד לשנים האחרונת שכיום משמש כבעליה הוא שמעון אבוטבול, שמשמש כיום גם כאחד מבעלי משרד הפרסום אשחר&more. כיום שגיב תורג'מן משמש כמנכ"ל הספרייה. אחד ממקימי ההוצאה והעורך הראשי של ספריה היה השר לשעבר אורי אורבך. לרשת יש היום סניף אחד בירושלים בו היא מוכרת בעיקר את ספרי ההוצאה, וכן ספרי הפצה . הרשת ספריית בית אל מוכרת, בנוסף לספרים רגילים גם ספרי קודש, ספרי קומיקס, קלטות וידאו, כתבי עת, תקליטורי מוזיקה, ותקליטורי DVD, וספרים בהוצאת ספריית בית אל, כל אלו מיועדים לקוראים הדתיים והמסורתיים. לספריית בית אל מגוון רחב של מדורי ספרים: ספרי חסידות - ספרים העוסקים בנושאי חסידות וברבנים חסידיים, כגון ספרים על הבעל שם טוב, הרבי מנחם מנדל שניאורסון מחב"ד ואחרים. ספרי משפחה - ספרים בנושאי בריאות, נישואין, זוגיות, הורות, ילדים ועוד. ספרי אמונה - ספרים בנושאי מוסר ומחשבה יהודיים, כגון מידות הראי"ה, תיקון המידות ושפתי תפתח. ספרי טיולים - ספרים על מסלולי טיול והליכה בארץ, כגון ארץ המעיינות, ההר הטוב הזה ואבני דרך. ספרי קודש - סידורים ומחזורים בנוסחי אשכנז, ספרד, עדות המזרח ותימן, חומשים, מקראות וחומשי מפרשים, זמירונים וברכונים. ספרי הלכה - ספרי הלכה ומנהג, בהם הי"ד החזקה לרמב"ם, קיצור שולחן ערוך ומשנה ברורה. ספרי ילדים ונוער - סיפורים לילדים על צדיקים, סיפורים עם מסרים חינוכיים וספרי קומיקס. ספרי עיון וסיפורת - ספרים דתיים מהעשורים האחרונים, כגון "הפינוי" (סיפור פינוי ימית), "את ענת" של הרב חנן פורת. ספרי מעגל השנה - ספרים על תאריכים, חגים ותקופות מיוחדות לעם היהודי לאורך השנה, עם הלכות התקופה. ספרי פרשת שבוע - ספרים על פרשיות השבוע, רעיונות, מאמרים, דרשות ופירושים לחומשים ולפרשיות. ספרי משנה ותלמוד - ספרי משנה (ששת הסדרים) עם פירושים שונים, ספרי תלמוד ירושלמי ותלמוד בבלי על מפרשיו וספרים על התלמוד. ספרי תנ"ך ומפרשיו - ספרי תנ"ך עם מפרשים בסיסיים ומפרשים פחות מוכרים. אתר ספריית בית אל אתר הוצאת ספריית בית אל ספריית בית אל, באתר ערוץ 7 דניאל להמן, ‏פרשנות חונקת: על סדרת הקומיקס של ספריית בית אל, באתר "סרוגים", 1 באפריל 2012
מגדה סאבו

מגדה סאבו (בהונגרית: Szabó Magda‏; 5 באוקטובר 1917 – 19 בנובמבר 2007) הייתה משוררת, מחזאית, מתרגמת וסופרת הונגרייה, שכתבה גם ספרות ילדים ונוער. ספריה תורגמו ליותר מארבעים שפות וספרה "הדלת" זכה לגרסה קולנועית. סאבו נולדה בעיר דברצן ב-1917 וסיימה את לימודיה באוניברסיטת דברצן עם תואר דוקטור לפילוסופיה בהוראת לטינית והונגרית. בתקופת מלחמת העולם השנייה עבדה כמחנכת בפנימיית בנות פרוטסטנטית ולאחר המלחמה הפכה לעובדת מדינה במשרד הדתות והחינוך ההונגרי. ב-1947 נישאה לסופר והמתרגם ההונגרי טיבור סובוטקה. באותה שנה התפרסם ספר השירים הראשון שלה - הטלה. הספר זכה להצלחה. ב 1949 זכתה בפרס באומגרטן הנחשב אך בו ביום הוא נשלל ממנה, ספריה הוחרמו ונאסרו לפרסום והיא פוטרה מעבודתה על ידי השלטון ההונגרי הקומוניסטי הפרו-סטליניסטי. חרם זה נמשך עד 1958. לאחר תקופה זו היוצרת שהחלה דרכה כמשוררת פנתה לכתיבת רומנים ומחזות. במהלך השנים הפכה סאבו לאחת הסופרות הנחשבות בהונגריה ובעולם. היא זכתה בפרסים ספרותיים רבים והייתה ממייסדי האקדמיה הספרותית הדיגיטלית. בשנת 2007 הלכה לעולמה כשהיא בת תשעים בעודה שקועה בקריאה. הדלת, הוצאת כתר, תרגום מהונגרית: מרים אלגזי, 2007 רחוב קטלין, הוצאת כתר, תרגום מהונגרית: דוד טרבאי, 2011 העופר, הוצאת עקד, תרגום מהונגרית: איתמר יעוז-קסט, 1963 פרס באומגרטן 1949(נשלל מידית) פרס אטילה יוז'ף (1959, 1972) פרס טיבור דרי (1966) פרס קושוט (1978) פרס פמינה לשנת 2003 בגין ספרה "הדלת" מדיה וקבצים בנושא מגדה סאבו בוויקישיתוף מגדה סאבו, ברשת החברתית Goodreads רשימת הפרסומים של מגדה סאבו, בקטלוג הספרייה הלאומית הספרים של מגדה סאבו, באתר "סימניה" הסופרת מגדה סאבו הלכה לעולמה, באתר ynet, 21 בנובמבר 2007 שירי לב-ארי, מתה הסופרת ההונגרייה מגדה סאבו, באתר הארץ, 24 בנובמבר 2007 על הספר הדלת, באתר "טקסט" אוה (חוה) אפלמן, הסכנה שבפתיחת הדלת: מסע בעקבות טראומה מוקדמת בראי תיאוריית ההיקשרות, באתר פסיכולוגיה עברית, ‏13 באוקטובר 2013 מגדה סאבו, באתר "Find a Grave" (באנגלית) מגדה סבו (1917-2007), דף שער בספרייה הלאומית אסתי ג. חיים, כל אינטלקטואל צריך משרתת, באתר הארץ, 8 באוקטובר 2007 פותחים ספר: רחוב קטלין | מגדה סאבו, באתר הארץ, 9 במרץ 2011
Pink Friday: Roman Reloaded – The Re-Up

Pink Friday: Roman Reloaded – The Re-Up הוא מארז תקליטורים של זמרת ההיפ הופ הטרינידדית ניקי מינאז'. מארז זה הוא מהדורה מחודשת של אלבום האולפן השני של מינאז', Pink Friday: Roman Reloaded. מהדורה זו יצאה לאור ב-19 בנובמבר 2012 דרך חברות התקליטים יאנג מאני, קאש מאני וריפבליק רקורדס. במהלך הקלטת האלבום בגרסה המחודשת, עבדה מינאז' ושיתפה פעולה עם אמנים שונים ביניהם פארקר, סיארה, ליל ויין, קאסי ונטורה, טייגה, תומאס ברינקס. האלבום הגיע למקום ה-27 במצעד האלבומים של ארצות הברית בילבורד 200, שם גם מכר 36 אלף עותקים בשבוע הראשון להוצאתו. במצעד אלבומי הראפ של ארצות הברית הגיע האלבום למקום השלישי. מהאלבום יצאו שלושה סינגלים: "The Boys" ,"Freedom" ו-"High School", כאשר השני מופיע גם בגרסה המורחבת של האלבום. בנוסף לסינגלים, קידמה מינאז' את האלבום באמצעות סיבוב ההופעות שלה "Pink Friday: Reloaded Tour" ובאמצעות הופעתה בטקס פרסי ה-AMA של שנת 2012 עם השיר "Freedom". באפריל 2012 הוציאה לאור מינאז' את אלבום האולפן השני שלה, "Pink Friday: Roman Reloaded". ההקלטות לאלבום החלו בשנת 2011 והסתיימו בתחילת שנת 2012. האלבום הצליח מאוד והגיע לפסגת מצעדי האלבומים של ארצות הברית, בילבורד 200, ובריטניה. הסינגל הראשון מהאלבום "Starships" זכה גם הוא להצלחה רבה, והיה לאחד הסינגלים המצליחים ביותר של מינאז'. השיר נחשב לאחד השירים הנמכרים ביותר בכל הזמנים ושבר שיא כששהה בעשרת המקומות הראשונים במצעד הסינגלים של ארצות הברית, בילבורד הוט 100, במשך 21 שבועות רצופים. ב-6 בספטמבר 2012, בטקס פרסי ה-VMA של MTV, הודיעה מינאז' כי היא מתכננת להוציא מחדש את אלבומה השני, וכי שמה של המהדורה המחודשת יהיה "Pink Friday: Roman Reloaded – The Re-Up". באותו הטקס אמרה מינאז': "שמתי שם [במהדורה המחודשת] הרבה שירים חדשים, ואני מתכוונת להוציא את הסינגל הראשון בשבוע הבא. אתם עומדים לאהוב את זה". כחודש לאחר מכן, ב-10 באוקטובר פרסמה מינאז' בעמוד הטוויטר שלה את תאריך הוצאת האלבום, ה-19 בנובמבר 2012. יום לאחר מכן פרסמה מינאז' את עטיפת האלבום, הלקוחה מסט הצילומים של מינאז' לקליפ לשיר "I Am Your Leader". בנובמבר הודיעה מינאז' שהאלבום המחודש יכלול דיסק עם שבעה שירים חדשים ו-DVD הכולל קטעי "מאחורי הקלעים" מהופעותיה. "The Boys" - יצא לאור ב-13 בספטמבר 2012 כסינגל הראשון מהאלבום. בשיר משתתפת הזמרת קאסי. "Freedom" - הסינגל השני מהאלבום, יצא לאור ב-3 בנובמבר 2012. מינאז' הופיעה עם השיר בטקס פרסי ה-AMA לשנת 2012. "High School" - הסינגל השלישי מהאלבום, יצא לאור ב-2 באפריל 2013. בשיר משתתף הראפר ליל ויין. בארצות הברית הגיע השיר למעמד זהב ודורג במקום ה-15 במצעד שירי הראפ. מידע על האלבום Pink Friday: Roman Reloaded – The Re-Up באתר AllMusic האלבום Pink Friday: Roman Reloaded – The Re-Up באתר Discogs Chart Moves: Nicki Minaj's 'Roman' Reissue Spurs 591% Gain NICKI MINAJ READIES ‘ROMAN RELOADED – THE RE-UP’ FOR NOVEMBER May 2024 Albums Accreds.PDF, Dropbox
המנון שוודיה

את עתיקה, את חופשייה (בשוודית: Du Gamla, Du Fria), הוא ההמנון הלאומי של שוודיה. ההמנון חובר בשנת 1844 על ידי המלחין השוודי ריקרד דייבק (Richard Dybeck) לפי לחן עממי. בשנת 1910 נוספו להמנון שני הבתים האחרונים על ידי לואיס אלן (Louise Ahlén), אך הבתים הללו לרוב לא מושמעים בנגינת ההמנון. לשיר אין מעמד חוקי רשמי כהמנון, אלא הוא משמש כהמנון מכוח המסורת. המוטיב המרכזי בהמנון הוא פנייה ל"צפון" תוך ציון סגולותיו הנעלות. דגל שוודיה סמל שוודיה מדיה וקבצים בנושא המנון שוודיה בוויקישיתוף מידע על היצירה "המנון שוודיה" באתר מיוזיק בריינז סרטון השיר "המנון שוודיה" באתר יוטיוב מנגינת ההמנון עוד מידע על ההמנון, באנגלית אתר המנוני העולם, הסבר קצר על ההמנון השוודי (באנגלית). הנוסח המוצע הוא על-בסיס דיאלקט סטוקהולם. הניקוד נועד לצורך המחשת הקריאה בלבד ואינו פועל בהכרח על פי כללי הניקוד העברי.
קוראים לי צביקי גרין

קוראים לי צביקי גרין הוא רב-מכר לילדים ונוער של הסופר החרדי חיים ולדר. עלילת הספר בדיונית, וכרבים מספריו של הסופר עוסקת בהתמודדות של בן נוער, גיבור העלילה, העונה לשם צביקי גרין. הספר תורגם למספר שפות. עלילת הספר עוסקת בצביקי גרין, בנו של עסקן חרדי פוליטי העובר לארצות הברית יחד עם הוריו ואחותו הצעירה ממנו בשל שליחות אליה נשלחה המשפחה. צביקי, ילד פופולרי בכיתתו בישראל מגיע לארצות הברית שם נתקל בקשיים חברתיים עקב מחסום השפה, ושוקע בדיכאון ובפיגור בלימודים בעקבות הסביבה החדשה והלא מוכרת. בסופו של דבר, הוא מצליח להשתלב בחברה, לאחר שמביס צמד בריונים שהטיל את אימתו על הילדים החלשים בכיתתו. מעמדו נוסק, הוא לומד את השפה והופך לתלמיד מצטיין ולראש ועד הכיתה. בדיוק אז מודיע אביו שהם חוזרים לארץ. כעת, לאחר שצבר מעמד והשתלב בחברה מסרב צביקי לחזור לארץ. מעט לפני החזרה צביקי נפגש באקראי עם נשיא ארצות הברית, רונלד רייגן באירוע של הקהילה היהודית בארצות הברית. עם חזרתו לארץ, מסרב צביקי להשלים עם המציאות החדשה. הוא מזלזל בלימודים, וציוניו צונחים. הוא מתחיל לחזור לתלם עם התחברותו לבנו של מורו ילד חולה סרטן, ולבסוף חוזר לציוניו הטובים בזכות חלום. לאחר מכן הוא פוגש חבר חדש, אריאל, בעת שהוא ניגש למבחנים מאורגנים בגמרא, שמתברר כבנו של יריב פוליטי של אביו. אף על פי שאביו מבהיר שהוא רק מתנגד לדרכו של אביו של החבר החדש והוא אינו "יריב" שלו, וכי אין לו התנגדות שהם יהיו חברים, קיימת מתיחות על רקע הסכסוך בין האבות - אביו של צביקי פותח סופרמרקט המתחרה בצרכנייה של אביו של אריאל. הילדים נפרדים לחלוטין עם פתיחת הסופרמרקט. בשלב מסוים משתלטים מחבלים על הצרכנייה של אביו של אריאל בעת שהייתו של צביקי בה, והוא הוגה תוכנית בעזרתה הוא משחרר את הצרכנייה בעזרת המשטרה. האבות והילדים משלימים. הספר נחתם בתיאור בר המצווה של צביקי ותחילת לימודיו בישיבה קטנה. בנוסף, יש בספר עלילת משנה - מערכת היחסים של אחותו, מירי, עם ילדה עיוורת בשם ג'ודי. במוסף סיפורים של יתד נאמן שיצא לקראת חג הסוכות תשע"ה כתב ולדר פרק נוסף בסיפור העוסק בצביקי המתבגר כבחור בן 20. בדצמבר 2019 יצא הספר בקומיקס כשבמקום הנשיא רונלד רייגן בספר הקומיקס מופיע הנשיא דונלד טראמפ. קובי בורנשטיין, הבן שנפטר בעמוד השער והסיפור האמיתי שהיה עם נשיא ארה"ב, באתר בחדרי חרדים, 23 ביוני 2020
אין דנין אפשר משאי אפשר

אין דנין אפשר משֶאִי אפשר הוא מושג הלכתי שמשמעותו היא שלא ניתן ללמוד שלילה של פרט מסוים בהלכה אחת מתוך היקש להלכה אחרת בה הפרט הזה אינו אפשרי טכנית. מתוך י"ג המידות שהתורה נדרשת בהן ישנן ארבע מידות שמהותן היא לימוד הלכה מתוך הלכה אחרת: בנין אב, היקש, גזירה שוה וקל וחומר, ולגבי כל אחת מהן ישנו דיון האם כלל 'אין דנים אפשר משאי אפשר' תקף: בנין אב - לגבי לדון אפשר משאי אפשר בבנין אב נחלקו תנאים. לשיטת רבי אליעזר דנים ולשיטת רבי עקיבא אין דנים. במקור נוסף נראה שאף בית שמאי ובית הלל נחלקו אודות השימוש בכלל זה בבנין אב. היקש - נחלקו האמוראים, האם הכלל נאמר גם על לימוד מיקש: לדעת רבי עקיבא, שסבור שאין למדין אפשר משאי אפשר בבניין אב, האם הדין כך גם בהיקש, או שבהיקש אף רבי עקיבא מודה שלומדים. ישנה דעה בראשונים ששיטת התלמוד ירושלמי היא שבהיקש דנים אפשר משאי אפשר. גזירה שוה - מצינו בתלמוד במפורש שאין דנין אפשר משאי אפשר. עם זאת ישנם ראשונים הסבורים שאביי ורבא חלוקים בדין זה. קל וחומר - דין מוסכם שנאמר כלל זה. בתלמוד מובא כלל זה במקומות רבים, ביניהם: האם ניתן ללמוד לפסח דורות, כלומר קרבן פסח הנוהג לדורות, שאינו בא מכספי מעשר שני, על ידי בנין אב מפסח מצרים שלא יכול היה לבוא מכספי מעשר, למרות שהטעם שאנו יודעים שפסח מצרים לא בא מן המעשר הוא מפני הסיבה הטכנית שאז עדיין לא הייתה מציאות של מעשרות (טרם כניסתם לארץ שעדיין לא נתחייבו במצוות התלויות בארץ). האם ניתן ללמוד שמצות פריה ורבייה מתקיימת בהולדת זכר ונקבה בדווקא (ולא בהולדת שני זכרים) מבנין אב מברייתו של עולם שנבראו אז אדם וחוה, למרות שאז אילו נבראו רק שני זכרים לא היה קיום לעולם. האם ניתן להסיק שגירות חלה בטבילה ללא מילה מתוך היקש לנשים שגירותן בטבילה בלבד, למרות שאצלן מציאות המילה איננה אפשרית. האם ניתן ללמוד שבהמת מעשר (הכוונה לבהמה שנתקדשה על ידי התהליך של מעשר בהמה) שילדה, הוולד אינו קרב מתוך גזירה שוה לקרבן בכור בהמה שאין הוולד שלו קרב, למרות שאצלו אין מציאות של וולד מכיוון שהוא תמיד זכר. האם ניתן ללמוד שעדים שרצו לחייב מלקות והוזמו, מקבל כל אחד את כל סכום המלקות ואין מחלקים אותם ביניהם, מתוך גזירה שוה לעדים שחייבו מיתה, שכל אחד מהם מתחייב מיתה שלימה, למרות ששם אין אפשרות טכנית לחייב כל עד חצי מיתה. האם ניתן ללמוד ששחיטת קרבן איננה חייבת להיעשות דווקא על ידי בעל הקרבן עצמו, בקל וחומר מזריקת דם הקרבן שאינו נעשה על ידי הבעלים, למרות ששם בדרך כלל אין אפשרות שהדם ייזרק על ידי הבעלים מכיוון שזריקה כשירה רק על ידי כהן (להבדיל משחיטה שכשירה אף על ידי זר). אנציקלופדיה תלמודית, כרך ראשון, עמודים תר"ז - תר"ט. יבמות מו עמוד א יבמות דף סא עמוד ב מסכת נדה דף לז עמוד ב פירוש הר"ש משאנץ למסכת תרומות פרק ב משנה א מסכת תמורה דף יח עמוד ב רמב"ן וריטב"א למסכת מכות דף ה עמוד א מסכת מנחות דף יט עמוד א הדוגמאות דלהלן הן מתוך הסוגיות שצוינו לעיל. ישנן דוגמאות נוספות שלא פורטו כאן מפאת מורכבותן.
פודוליה

פודוליה (באוקראינית: Поділля; ברוסית: Подолье; בפולנית: Podole) היא חבל ארץ היסטורי במזרח-ארופה. פודוליה ההיסטורית מקיפה את מחוז חמלניצקי ואת מחוז ויניצה שבמערב אוקראינה, וכן חלקים מטרנסניסטריה וממולדובה. היא גובלת בחבל גליציה ההיסטורי, הנמצא מערבה לה, ובחבל ווהלין מצפונה. שטחו של חבל הארץ פודוליה התפרש על פני 40,000 קמ"ר בקירוב. מסיבות פוליטיות ומדיניות, בהן חלוקות פולין והכיבוש העות'מאני, גבולות פודוליה השתנו במהלך השנים בהתאם לשלטון הפוליטי. פודוליה משתרעת מדרום לווהלין מדרום מערב למחוז קייב צפון מזרחית לנהר הדניסטר מצפון מערב למולדובה ממזרח לגליציה מעבר לנהר הזברוץ', פלג של הדניסטר. על הערים המרכזיות נמנות ויניצה, חמלניצקי, אומן, קמניץ פודולסק, מוהיליב-פודילסקי וריבניצה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ממצאים ארכאולוגיים מעידים על התיישבות אנושית בפודוליה בתקופת האבן החדשה. ההיסטוריון היווני הרודוטוס מציין שבאזור ישבו הסקיתים. הרומאים כתבו כי האזור היה בשליטת דאקיה והגטים. בתקופת נדידת העמים חלפו באזור שבטים רבים, חלקם אף התיישבו לתקופות קצרות או ארוכות. נסטור הכרוניקן בכרוניקה הרוסית הראשונה מציין ארבעה שבטים סלאביים, שניים לאורך הבוג ושניים לאורך הדניסטר וזה האזכור הראשון של סלאבים בחבל פודוליה. הייתה בעבר חלק מפולין ומרוסיה. במהלך המלחמה עם העות'ומנים 1672–1676 נכבשה הפודוליה על ידי העות'מאנים. יהודים התגוררו בפודוליה לפחות מהמאה ה-16. במאה ה-17 הם סבלו מגזרות ת"ח ות"ט ובמאה ה-18 — ממרד ההיידמאקים. הבעש"ט פעל בחבל פודוליה במאה ה-18. כמו כן, פעלה באזור כת שבתאית חלק מיהודי פודוליה טענו כי מוצאם מגירוש ספרד, לפי עדות מנחם נחום ליטינסקי מאודסה בספרו משנת 1895; לאחרים מביניהם היו טענות אחרות למוצא מקהילות יהודיות אחרות ממערב לפודוליה (מחבלי פולין, בוהמיה והונגריה) או ממזרח לה (מממלכת הכוזרים, מחצי האי קרים ומקייב) שמהן הגיעו. מדיה וקבצים בנושא פודוליה בוויקישיתוף פודוליה, באתר אנציקלופדיה בריטניקה (באנגלית) גרשום שלום, מחקרים ומקורות לתולדות השבתאות וגלגוליה, ירושלים: מוסד ביאליק, 2002, עמ' 114 ספר קורות פאדאליא : וקדמוניות היהודים שם, או חמר לדברי ימי היהודים ברוסיא / ... חברו בשלושה חלקים ... מנחם נחום בר' אברהם ליטינסקי | ליטינסקי, מנחם נחום, 1852-1900 | הספרייה הלאומית, באתר www.nli.org.il ערך זה הוא קצרמר בנושא אוקראינה ובנושא פולין. אתם מוזמנים לתרום לוויקיפדיה ולהרחיב אותו.
רובין בקהאוז

רובין ג'יימס בקהאוז (באנגלית: Robin James Backhaus; נולד ב-12 בפברואר 1955) הוא שחיין אמריקאי בעבר. הוא אלוף עולם ובעל מדליית ארד אולימפית במשחה ל-200 מטר פרפר. בקהאוז נולד בלינקולן, נברסקה. באולימפיאדת מינכן (1972) זכה בקהאוז במדליית ארד במשחה ל-200 מטר פרפר בתוצאה של 2:03.23 דקות, אחרי חבריו לנבחרת, כוכב המשחקים מארק ספיץ שקבע שיא עולם חדש של 2:00.70 דקות וגארי הול סניור (2:02.86 דקות). בשלב המוקמות הוא קבע שיא אולימפי חדש של 2:03.11 דקות ועלה לשלב הגמר מהמקום השני. באליפות העולם הראשונה בשחייה שנערכה בבלגרד, אז יוגוסלביה בשנת 1973 זכה בקהאוז ב-3 מדליות, 2 זהב ו-1 ארד. מדליות זהב במשחה ל-200 מטר פרפר בתוצאה של 2:03.32 דקות, לפני בן ארצו סטיבן גרג (2:03.58 דקות) והרטמוט פלקנר ממזרח גרמניה (2:03.84 דקות) ובמשחה שליחים 4x200 מטר חופשי בשיא עולם חדש של 7:33.22 דקות, לפני אוסטרליה (7:43.65 דקות) ומערב גרמניה (7:43.68 דקות). מדליית ארד במשחה ל-100 מטר פרפר בתוצאה של 56.42 שניות, אחרי ברוס רוברטסון מקנדה (55.69 שניות) ובן ארצו ג'ו בוטם (56.37 שניות). בקהאוז זכה בשני תוארי אליפות המכללות (NCAA) ושלושה תוארי אליפות ארצות הברית בשחייה. מדיה וקבצים בנושא רובין בקהאוז בוויקישיתוף רובין בקהאוז, באתר הוועד האולימפי הבין-לאומי רובין בקהאוז, באתר olympedia.org רובין בקהאוז, באתר Swimrankings
הת'ר גרינווד

הת'ר גרינווד הרפר (באנגלית: Heather Greenwood Harper; נולדה בשנת 1958) היא שחיינית עבר אמריקאית. היא אלופת עולם ושיאנית עולם במשחה ל-400 מטר חופשי. גרינווד גדלה בפרזנו, קליפורניה. היא התאמנה בהדרכת אביה, רון במועדון השחייה המקומי. היא למדה באוניברסיטת דרום קליפורניה. באליפות העולם הראשונה בשחייה שנערכה בבלגרד, אז יוגוסלביה בשנת 1973 זכתה גרינווד בשתי מדליות, זהב וכסף. מדליית זהב במשחה ל-400 מטר חופשי בתוצאה של 4:20.28 דקות, לפני בת ארצה קינה רותהמר (4:21.50 דקות) ונובלה קליגאריס מאיטליה (4:21.79 דקות). מדליית כסף במשחה שליחות 4x00 מטר חופשי בתוצאה של 3:55.52 דקות, אחרי מזרח גרמניה שקבעה שיא עולם חדש של 3:52.45 דקות ולפני מערב גרמניה (3:58.88 דקות). בתחרות שחייה (בריכה של 25 מטר) שנערכה בברמן, מערב גרמניה בפברואר 1974 קבעה גרינווד שיאי ארצות הברית במשחים ל-200 מטר, ל-400 מטר ול-800 מטר חופשי. ארבעה חודשים לאחר מכן, בתחרות הזמנה שנערכה בסנטה קלרה, קליפורניה ב-28 ביוני היא קבעה במשחה ל-400 מטר חופשי שיא עולם חדש של 4:17.33 דקות, שיפור לשיא העולם בן השנה של קינה רותהמר (4:18.07 דקות). שיא זה החזיק מעמד חודשיים ונשבר על ידי בת ארצה שירלי בבשוף (4:15.77 דקות). באליפות העולם בשחייה שנערכה בסנטיאגו דה קאלי, קולומביה בשנת 1975 זכתה גרינווד בשתי מדליות כסף, במשחה ל-800 מטר חופשי בתוצאה של 8:48.88 דקות, אחרי ג'ניפר טורול מאוסטרליה שקבעה שיא אליפות חדש של 8:44.75 דקות ולפני כוכבת האליפות שירלי בבשוף (8:53.22 דקות) ובמשחה שליחות 4x100 מטר חופשי לאחר ששחתה בשלב המוקדמות. לאחר שלא הצליחה להיכלל בנבחרת ארצות הברית לאולימפיאדת מונטריאול (1976) פרשה גרינווד משחייה תחרותית. התפתחות שיא העולם במשחה ל-400 מטר חופשי הת'ר גרינווד, באתר Swimrankings ביוגרפיה קצרה של הת'ר גרינווד
לאומיות (פירושונים)

האם התכוונתם ל... לאומיות – אידאולוגיה לפי לכל עם הזכות לריבונות עצמית לאומיות אינטגרלית – אידאולוגיה הרואה בלאומית ערך עיקרי לאומיות ערבית – אידאולוגיה של הזכות לריבונות עצמית של העמים הערבים לאומיות ואנטישמיות באירופה המודרנית: 1815–1945 – ספרו של ההיסטוריון שמואל אלמוג
K9 Web Protection

K9 Web Protection היא תוכנת סינון אינטרנט מבית היוצר של חברת Blue Coat Systems. התוכנה מאפשרת חסימת קטגוריות תוכן שונות או חסימת הגישה לאינטרנט בשעות מסוימות. התוכנה היא תוכנה חינמית המיועדת לשימוש ביתי. עבור כל מחשב מונפק רישיון נפרד. מטרתה הראשונית של התוכנה היא לצורך בקרת הורים, אולם ישנם המשתמשים בה עבור חסימת עצמית עבור חסימת תכנים מסוימים כמו גם וירוסים או תוכנות זדוניות. התוכנה מבצעת סינון ברמת התוכנה, במחשב המקומי, וזמינה בעיקר למחשבים המפעילים את מערכת ההפעלה Windows. ביום ה-1 באוגוסט 2016 החברה נמכרה לsymantec, והיא המשיכה לתמוך במוצר. החל מ30 ליוני 2019, הופסקה התמיכה בתוכנה, ויותר לא ניתן להוריד אותה או להתקינה. אתר האינטרנט הרשמי של K9 Web Protection ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ציפה כרמון

ציפה כרמון (נולדה ב-7 בדצמבר 1952) היא אשת עסקים ישראלית המתמחה בתחום היצוא. ציפה כרמון גדלה בחיפה וסיימה את לימודיה התיכוניים במרכז חינוך ליאו באק. הקימה וייסדה את חברת ציפה כרמון אקספורט בע"מ (T.C Exports), חברת סחר המייצאת מוצרי צריכה ישראליים לשוק האמריקאי והאירופי. החברה מייצגת בישראל, בין היתר, שתי רשתות בינלאומיות גדולות מתחום ה"עשה זאת בעצמך": הום דיפו האמריקאית ו-OBI האירופית. בשנים 2003–2011 כיהנה כחברת נשיאות לשכת המסחר ישראל-אפריקה. בשנים 2006–2009 כיהנה כחברה בוועדה המייעצת של בנק ישראל. מאז שנת 2000 כיהנה בדירקטוריונים של חברות שונות, בהן דלתא גליל תעשיות, נגב קרמיקה, אופיס דיפו, הידרו תעשיות וגרינסטון. זכתה בכמה פרסי הוקרה על עשייתה בתחום היצוא, בהם פרס יצואן מצטיין מטעם לשכת הסחר ישראל-אמריקה (1997) ושני פרסי יצואן מצטיין מטעם משרד התעשייה והמסחר (1997, 2001). לכרמון תואר MBA עם התמחות בשיווק וסחר בינלאומי מאוניברסיטת UCLA בארצות הברית, ותואר BA בסוציולוגיה וחינוך מהאוניברסיטה העברית בירושלים. כיהנה עד שנת 2013 כיו"ר כנפיים של קרמבו, תנועת נוער לילדים ונוער עם ובלי צרכים מיוחדים, והיא חברת נשיאות בעמותת עלה (עמותה), המסייעת לילדים בעלי נכויות. החל משנת 2011 מכהנת כנשיאת IWF) International Women's forum), ארגון בינלאומי לנשות עסקים. כמו כן פעילה בקידום האמנות והתרבות בגופים שונים בישראל. ציפה כרמון נשואה לד"ר אריק כרמון, לשעבר נשיא המכון הישראלי לדמוקרטיה. לשניים שני בנים ובת. מתגוררת בסביון. גיסה הוא פרופ' אוריאל רייכמן. ציפה כרמון, ברשת החברתית LinkedIn קורות חיים ציפה כרמון, באתר "עלה" חמישים הנשים המובילות בעולם העסקים, באתר ynet
ביווס ובאטהד דו אמריקה

ביוויס ובאטהד דו אמריקה (באנגלית: Beavis and Butthead Do America) הוא סרט שמבוסס על סדרת הטלוויזיה המצוירת האמריקנית "ביוויס ובאטהד". הסרט יצא ב-20 בדצמבר 1996 והפך לשובר הקופות של דצמבר לאחר ששבר את השיא של "צעקה 2". ב-23 ביוני 2022 יצא סרט המשך בשם "ביוויס ובאטהד עושים את היקום" בשירות הסטרימינג פרמאונט+. לאחר שהגיבורים הראשיים, הנערים ביוויס ובאטהד, מגלים שמכשיר הטלוויזיה שלהם נגנב מביתם, הם מתחילים לצעוד ברחבי העיירה שלהם בחיפוש אחר מקלט טלוויזיה חלופי. במהלך החיפושים הם עוברים בבית מלון מוזנח ונתקלים שם בסוחר נשק שיכור בשם מאדי גריימס (מדובב על ידי ברוס ויליס) שחיכה לצמד רוצחים שכירים וסבור כי הם אותם הרוצחים השכירים. גריימס מציין בפני הנערים כי הוא מוכן לשלם להם 10,000 דולר על מנת שהם "יטפלו" באשתו לשעבר דאלאס (מדובבת על ידי דמי מור). אף על פי כן, ביוויס ובאטהד לא מבינים נכון את דבריו וסבורים כי הוא התכוון למעשה שהוא ישלם להם על מנת שהם יקיימו עימה יחסי מין, ובשל כך הם מסכימים לעסקה. בעקבות כך, ביוויס ובאטהד נשלחים ללאס וגאס כדי למצוא את דאלאס. כאשר הצמד פוגש את דאלאס, היא מבינה מיד למה הם נשלחו לפגוש אותה וכי ביוויס ובאטהד אינם מבינים מה הם נשכרו לעשות, היא מסתירה במכנסיו של ביוויס חפץ קטן בשם X-5 שמכיל וירוס קטלני שיכול לעשות נזק רב, ומציינת בפניהם כי היא תפגוש אותם בוושינגטון די. סי. במידה שהם מעוניינים "לטפל בה", ושולחת אותם לעיר הבירה בנסיעת אוטובוס. במהלך המסע לוושינגטון ביוויס ובאטהד גורמים לנזקים רבים ברוב המדינות אשר דרכן הם חוצים. בעקבות כך הם נרדפים כעת על ידי ה-ATF. "ביווס ובאטהד דו אמריקה", במסד הנתונים הקולנועיים IMDb (באנגלית) "ביווס ובאטהד דו אמריקה", באתר נטפליקס "ביווס ובאטהד דו אמריקה", באתר AllMovie (באנגלית) "ביווס ובאטהד דו אמריקה", באתר Rotten Tomatoes (באנגלית) "ביווס ובאטהד דו אמריקה", באתר Box Office Mojo (באנגלית) "ביווס ובאטהד דו אמריקה", באתר Metacritic (באנגלית) "ביווס ובאטהד דו אמריקה", באתר אידיבי "ביווס ובאטהד דו אמריקה", במסד הנתונים הקולנועיים KinoPoisk (ברוסית)
כרזת מבוקש

כרזת מבוקש היא כרזה המופצת במקומות ציבוריים, כדי להיעזר בציבור למציאת פושע נמלט או חשוד שהרשויות רוצות לעצור. הכרזה בדרך כלל תכלול תמונה עדכנית של המבוקש או קלסתרון שיוצר על ידי המשטרה, את שמו המלא ופרטי התקשרות עם הרשות לשם דווח. הכרזה בדרך כלל תכלול תיאור של המבוקש והפשע שביצע שבעקבותיו הוא מבוקש. פוסטרים של מבוקשים מיוצרים בדרך כלל על ידי משטרה או גוף ממשלתי ציבורי אחר, ומכוונים לפרסום במקומות ציבוריים, כגון על לוח מודעות או מבואה של משרד דואר או משרד ממשלתי. בשנת 2007, החלה ה-FBI לפרסם כרזות מבוקשים בשלטי חוצות אלקטרוניים ב-23 ערים, ובהמשך פעלה להרחבת מערכת זו במקומות אחרים. השיטה מאפשרת לחשוף מבוקשים לעיני הציבור ברחבי ארצות הברית סמוך מאוד לאירוע. בשנת 2010, טענה ה-FBI כי לפחות 30 מקרים נפתרו כתוצאה ישירה של פרסום שלטי חוצות אלקטרוניים, ורבים אחרים נפתרו באמצעות מאמצי הפרסום הכוללים של הלשכה, בהם שלטי חוצות. כרזות של מבוקשים מציעות לעיתים קרובות גם פרס כספי לאדם אשר יסייע ללכידת המבוקש, או לאדם שיכול לספק מידע שיוביל ללכידת המבוקש. כרזות מודרניות יותר עשויות לכלול גם תמונות של טביעות האצבעות של המבוקש. במדינות שונות נעשה שימוש בפרפרזה על כרזת מבוקש, לרוב לצורכי גיוס לצבא ולצורכי תעמולה נוספים. דוגמאות מפורסמות הן כרזת לורד קיצ'נר רוצה אותך מבריטניה ממלחמת העולם הראשונה וכרזת הדוד סם מארצות הברית. עבריין נמלט מדיה וקבצים בנושא כרזת מבוקש בוויקישיתוף . הלשכה הפדרלית לחקירות, 5 בינואר 2010. Digital Billboards - Big Apple Joins National Initiative ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.